Modul
Vsebina
Kazalo 🔎︎

# Spreminjanje polnila ozadja prosojnice

Barvo ozadja ali polnilo ozadja trenutne prosojnice ali vseh prosojnic v dokumentu lahko spremenite. Za polnilo ozadja lahko uporabite šrafiranje, preliv ali bitno sliko.

Če želite spremeniti polnilo ozadja za vse prosojnice, izberite Pogled – Matrica prosojnice. Za spremembo polnila ozadja posamezne prosojnice izberite Pogled – Navadno.

### Za uporabo barve, preliva ali vzorca za ozadje prosojnice

1. Izberite Prosojnica – Lastnosti, nato kliknite zavihek Ozadje.

2. V področju Polnilo naredite nekaj od naslednjega:

   Izberite Barva, nato kliknite barvo na seznamu.

   Izberite Preliv, nato kliknite slog preliva s seznama.

   Izberite Šrafiranje, nato kliknite slog šrafiranja s seznama.

3. Kliknite V redu.

### Slika kot ozadje prosojnice

Za ozadje prosojnice lahko prikažete celo sliko ali pa sliko razpostavite, tako da ustvarite vzrorčeno ozadje.

1. Izberite Prosojnica – Lastnosti, nato kliknite zavihek Ozadje.

2. V polju Polnilo izberite Bitna slika, nato kliknite sliko s seznama.

   Če želite za ozadje prosojnice uporabiti sliko po meri, izberite pogovorno okno Nastavitev strani, nato izberite Oblika – Področje. Kliknite zavihek Bitne slike, nato kliknite Uvozi. Poiščite sliko, ki jo želite uvoziti, in kliknite Odpri. Ko se vrnete na zavihek Ozadje, bo uvožena slika na seznamu Bitna slika.

3. Naredite nekaj od naslednjega:

   Če želite za ozadje prikaz cele slike, odstranite potrditev iz potrditvenega polja Ploščica v področju Položaj in nato izberite Samod. prilagodi.

   Za razpostavitev slike na ozadju izberite Razpostavi ter nastavite možnosti Velikost, Položaj in Odmik.

4. Kliknite V redu.

Ta sprememba je veljavna le za trenutni dokument predstavitve.

### Za shranjevanje nove matrice prosojnice kot predloge

1. Za spremembo matrice prosojnice izberite Pogled – Matrica prosojnice.

2. Izberite Prosojnica – Lastnosti za spreminjanje ozadja prosojnice ali druge ukaze urejanja. Dodajte predmete, ki bodo vidni na vseh prosojnicah.

3. Izberite Pogled – Navadno za zaprtje pogleda matrice.

4. Dokument shranite kot predlogo, če izberete Datoteka – Predloge – Shrani kot predlogo.

5. Vnesite ime za predlogo. Ne spreminjajte kategorije z »Moje predloge«. Kliknite V redu.

Zdaj lahko uporabite okno Predloge, s katerim odprete novo predstavitev na osnovi svoje nove predloge.

Podobne teme

Uporaba oblikovanja prosojnice za matrico prosojnice

O plasteh

Dodajanje glave ali noge vsem prosojnicam