Modul
Vsebina
Kazalo 🔎︎

# Posebno lepljenje

Vstavi vsebino odložišča v trenutno datoteko v obliki, ki jo določite.

Za dostop do tega ukaza ...

Izberite Uredi – Posebno lepljenje

Izberite Uredi – Posebno lepljenje

Izberite Uredi – Posebno lepljenje

Izberite Uredi – Posebno lepljenje

### Vir

Prikaže vir za vsebino odložišča.

### Izbor

Izberite obliko za vsebino odložišča, ki jo želite prilepiti.

Ko v dokument z besedilom prilepite podatke HTML, lahko izberete »oblika HTML« ali »oblika HTML brez komentarjev«. Druga izbira je privzeto; ta prilepi vse podatke HTML, a brez komentarjev.

## Posebno lepljenje

To pogovorno okno se pojavi v programu Calc, če odložišče vsebuje celice preglednice.

## Izbor

Izberite obliko za vsebino odložišča, ki jo želite prilepiti.

### Prilepi vse

Prilepi vsebino, komentarje, oblike in predmete vseh celic v trenutni dokument.

### Besedilo

Vstavi celice, ki vsebujejo besedilo.

### Števila

Vstavi celice, ki vsebujejo števila.

### Datum in čas

Vstavi celice, ki vsebujejo datumske in časovne vrednosti.

### Formule

Vstavi celice, ki vsebujejo formule.

### Komentarji

Vstavi komentarje, ki so priloženi k celicam. Če želite k obstoječi vsebini celice dodati komentar, izberite ukaz »Dodaj«.

### Oblike

Vstavi atribute za obliko celic.

### Predmeti

Vstavi predmete, ki jih vsebuje izbran obseg celic. Ti so lahko predmeti OLE, predmeti grafikona ali risani predmeti.

## Operacije

Izberite operacijo, ki naj bo uporabljena, ko prilepite celice na list.

### Brez

Ne uporabi nobene operacije, ko vstavljate obseg celic iz odložišča. Vsebina odložišča nadomesti obstoječo vsebino celic.

### Dodaj

Doda vrednosti iz celic odložišča k vrednostim ciljnih celic. Tudi če odložišče vsebuje samo komentarje, jih doda ciljnim celicam.

### Odštej

Odšteje vrednosti v celicah odložišča od vrednosti v ciljnih celicah.

### Pomnoži

Pomnoži vrednosti v celicah odložišča z vrednostmi v ciljnih celicah.

### Deli

Deli vrednosti v ciljnih celicah z vrednostmi celic odložišča.

## Možnosti

Nastavi možnosti lepljenja za vsebino odložišča.

### Preskoči prazne celice

Prazne celice iz odložišča ne nadomestijo ciljnih celic. Če uporabljate to možnost skupaj z operacijo Pomnoži ali Deli, se operacija v ciljni celici prazne celice odložišča ne izvrši.

Če izberete matematično operacijo in počistite polje Preskoči prazne celice , so prazne celice v odložišču obravnavne kot ničle. Če npr. uporabite operacijo Pomnoži, se ciljne celice zapolnijo z ničlami.

### Transponiraj

Vrstice obsega na odložišču se prilepijo tako, da postanejo stolpci izhodnega obsega. Stolpci obsega na odložišču so prilepijo tako, da postanejo vrstice izhodnega obsega.

### Povezava

Vstavi obseg celic v obliki povezave, tako da so spremembe celic v izvorni datoteki posodobljene tudi v ciljni datoteki. Če želite zagotoviti, da so spremembe praznih celic v izvorni datoteki posodobljene tudi v ciljni datoteki, poskrbite, da je izbrana tudi možnost Vstavi vse.

Povežete lahko tudi liste znotraj iste preglednice. Ko ustvarjate povezave z drugimi datotekami, se samodejno ustvari povezava DDE. Povezava DDE je vstavljena kot matrična formula in je lahko spremenjena le v celoti.

## Premakni celice

Nastavite možnosti premikanja za ciljne celice, ko je vstavljena vsebina odložišča.

### Ne premakni

Vstavljene celice nadomestijo ciljne celice.

### Navzdol

Ko vstavite celice iz odložišča, so ciljne celice premaknjene navzdol.

### Desno

Ko vstavite celice iz odložišča, so ciljne celice premaknjene na desno.