Modul
Vsebina
Kazalo 🔎︎

# Možnosti OpenCL

Ta stran še nastaja.

OpenCL: odprti standard za vzporedno programiranje raznoterih sistemov.

Za dostop do tega ukaza ...

Izberite ukaz Orodja – Možnosti – LibreOffice Calc – Formula in v odseku Nastavitve podrobnih izračunov ob izbrani možnosti Po meri kliknite gumb Podrobnosti ...

OpenCL™ (angl. Open Computing Language) je prvi odprti, brezplačni standard za večplatformno vzporedno programiranje sodobnih procesorjev v osebnih računalnikih, strežnikih in ročnih/vgrajenih napravah. OpenCL močno izboljša hitrost in odzivnost širokega spektra aplikacij v številnih kategorijah od igric in zabave do znanstvene in medicinske programske opreme.

Za več informacij o OpenCL obiščite spletišče OpenCL (v angl.).

## Vsebina v števila

### Pretvorba iz besedila v število

Kako obravnavati besedilo, ko je to operand v aritmetični operaciji ali vhodni argument funkcije, ki pričakuje število. Nedvoumna pretvorba je možna za cela števila, vključno z eksponenti in datumi in časi po standardu ISO 8601 v polnem zapisu z ločili. Realne številske vrednosti z decimalnimi ločili ali datumi, ki niso v zapisu ISO 8601, so odvisni od področnih nastavitev. Upoštevajte, da se lahko pri pretvorbah, odvisnih od področnih nastavitev, številska vrednost rezultata razlikuje, ker je odvisna od področnih nastavitev!

Tvori napako #VALUE!: besedilo na mestih, kjer so pričakovani številski podatki, tvorijo napako #VALUE! Primer: "123,45" povzroči napako #VALUE!, 123,45 pa je ne.

Obravnavaj kot nič: vsako besedilo se na mestih, kjer so pričakovani številski podatki, ovrednoti kot število z vrednostjo nič. Primer: "123,45" se pretvori v nič, 123,45 pa se ne.

Pretvori samo nedvoumne: če besedilo predstavlja veljavno in nedvoumno številsko vrednost, jo pretvori. Primer: "123,456" tvori napako #VALUE!, saj besedilo vsebuje ločilo, medtem ko ga "123456" ne.

Pretvori tudi odvisne od področnih nastavitev pretvori vrednosti, veljavne v zapisu krajevnih nastavitev. Primer: "123.45" je veljavno število za nekatere področne nastavitve, ker je tam decimalno ločilo pika.

### Obravnavaj prazen niz kot nič

Ta možnost določa, kako je obravnavan prazen niz, ki se uporablja v računskih operacijah. Če ste nastavili »Pretvorba iz besedila v število« na »Tvori napako #VALUE!« ali »Obravnavaj kot nič«, (tukaj) ne morete izbrati, ali bo pretvorba praznega niza v številko tvorila napako ali pa bo obravnavala razne nize kot nič. Sicer ta možnost določa, kako so obravnavani prazni nizi.

### Skladnja sklica za sklice v nizih

Skladnja formul, ki bo uporabljena pri razčlenjevanju sklicev, podanih v parametrih nizov. Ta vpliva na vgrajene funkcije, kot je INDIRECT, ki jemlje sklic kot vrednost niza.

Uporabi skladnjo formul:

Calc A1:

Excel A1:

Excel R1C1:

## Nastavitve OpenCL

### Uporabi OpenCL le za podnabor operacij

OpenCL uporabi le za nekatere operacije, v katere so prevedene formule preglednice.

### Najmanjša velikost podatkov za rabo OpenCL:

Približna spodnja meja števila podatkovnih celic v formuli preglednice, da je uporaba OpenCL smiselna.

### Podnabor op. kod za uporabo OpenCL

Seznam operatorjev in funkcij, za katere naj se uporabi OpenCL. Če formula vsebuje le te operatorje in funkcije, jo je mogoče izračunati z uporabo OpenCL.