Modul
Vsebina
Kazalo 🔎︎

# Oblika

Ko oblikujete formulo LibreOffice Math, lahko izbirate med raznimi možnostmi. Možnosti za oblikovanje so prikazane v spodnjem delu podokna Elementi. Seznam teh funkcij je tudi v kontekstnem meniju okna Ukazi.

Za dostop do tega ukaza ...

Odprite kontekstni meni v ukaznem oknu – izberite Oblike

Izberite Pogled – Elementi; nato v podoknu Elementi v seznamskem polju izberite Oblike.

Sledi popoln seznam vseh možnosti za oblikovanje v LibreOffice Math. Simbol poleg imena možnosti kaže, da jo je mogoče uporabiti prek podokna Elementi (izberite Pogled – Elementi) ali kontekstnega menija v oknu Ukazi.

Črka »a« se sklicuje na ogrado v vaši formuli za elemente, za katere želite izbrani tip urejanja. Namesto tega znaka lahko uporabite kateri koli drug znak.

### Možnosti oblikovanja

Eksponent levo

Vstavi nadpisan eksponent na levo stran ograde. Neposredno lahko vtipkate tudi <?>lsup{<?>} v okno Ukazi.

Eksponent zgoraj

Vstavi napisano nad ogrado. Vtipkate lahko tudi <?>csup<?>v okno Ukazi.

Eksponent desno

Vstavi nadpisan eksponent na desno stran ograde. Neposredno lahko vtipkate tudi <?>^{<?>} v okno Ukazi ali uporabite rsup ali sup.

Navpični sklad (2 elementa)

Vstavi navpični sklad (binomialen) z dvema ogradama. Vtipkate lahko tudi binom<?><?> neposredno v okno Ukazi.

Nova vrstica

V dokument vstavi novo vrstico. Vtipkate lahko tudi newline neposredno v okno Ukazi.

Indeks levo

Vstavi podpisani indeks na levo stran ograde. Vtipkate lahko tudi <?>lsub{<?>} v okno Ukazi.

Indeks spodaj

Vstavi podpisani indeks neposredno pod ogrado. Vtipkate lahko tudi <?>csub<?> neposredno v okno Ukazi.

Indeks desno

Vnese podpisani indeks na desno stran ograde. Vtipkate lahko tudi <?>_{<?>} v okno Ukazi, in podčrtaj lahko zamenjate z rsub ali sub.

Navpični sklad (3 elementi)

Vstavi navpični sklad s tremi ogradami. Vtipkate lahko tudi stack {<?>#<?>#<?>} neposredno v okno Ukazi.

Majhna vrzel

Vstavi majhno vrzel med ogrado in naslednji element. Vtipkate lahko tudi ` neposredno v okno Ukazi. Ukaz se mora nahajati levo ali desno od simbola, spremenljivke, števila ali celotnega ukaza.

Poravnaj levo

Ta ikona dodeli levo poravnavo elementu »a« in vstavi ogrado. Vtipkate lahko tudi alingl<?> neposredno v okno Ukazi.

Poravnaj na sredino

Dodeli sredinsko poravnavo »a« in vstavi ogrado. Vtipkate lahko tudi alignc<?> neposredno v okno Ukazi.

Poravnaj desno

Vstavi ukaz za poravnavo na desno in pregrado. Vtipkate lahko tudi alignr<?> v okno Ukazi.

Sklad matrik

Ta ikona vstavi matriko s štirimi ogradami. Vtipkate lahko tudi matrix{<?>#<?>##<?>#<?>} v okno Ukazi. Lego elementa v tem diagramu označujeta dve koordinati; prva predstavlja številko vrstice in druga številko stolpca. Matriko lahko razširite v poljubni smeri, tako da v oknu Ukazi dodajate znake.

Vrzel

Ta ikona vstavi presledek ali vrzel med ograde. Vtipkate lahko tudi ~ neposredno v okno Ukazi. Ukaz se mora nahajati levo ali desno od simbola, spremenljivke, števila ali celotnega ukaza.

Ukazi alignl, alignc in alignr so pri poravnavi še posebej učinkoviti, če želite

- poravnati števce in imenovalce, npr. {alignl a}over{b+c}

- sestaviti binome ali sklade, npr. binom{2*n}{alignr k}

- poravnati elemente matrike, npr. matrix{alignr a#b+2##c+1/3#alignl d} in

- začeti novo vrstico, npr. a+b-c newline alignr x/y

Kadar uporabljate navodila za poravnavo, upoštevajte, da

- jih lahko postavite samo na začetek izrazov, in to samo enkrat. To pomeni, da lahko napišete a+b alignr c, a+alignr b pa ne

- imajo medsebojen vpliv, kar pomeni, da če vtipkate {alignl{alignr a}}over{b+c}, bo a poravnan na desni rob.

### Za poravnavo z ukazom »matrix«

matrix{

alignr sin^2 x + cos^2 x#{}={}#alignl 1 ##

alignr cos^2 x #{}={} #alignl 1 - sin^2 x

}

### Poravnaj na levo

Če se vrstica ali izraz začne z besedilom, je privzeta poravnava na levo. Nastavitev lahko spremenite z enim od ukazov align. Primer: stack{a+b- c*d#alignr "besedilo"}, kjer bo videti, kot da je »besedilo« desno poravnano. Upoštevajte, da mora biti besedilo vedno v narekovajih.

Standardne sredinsko poravnane formule lahko poravnate levo, ne da bi morali uporabiti meni Oblika – Poravnava .... V ta namen vstavite prazen niz znakov, to je obrnjene vejice, ki obkrožajo poljubno besedilo "", pred odsek formule, ki ga želite poravnati. Primer: če vtipkate "" a+b newline "" c+d, bosta obe formuli poravnani levo namesto sredinsko.

Kadar ročno vnašate podatke v okno Ukazi, upoštevajte, da nekatere oblike zahtevajo presledke za pravilno strukturo. To še posebej velja, ko vnašate vrednosti (npr. a lsup{3}) namesto ograd.

Kliknite Oklepaji in združevanje za dodatne informacije o oblikovanju v LibreOffice Math.

Koristni podatki o indeksih in eksponentih ter o spreminjanju merila pomagajo, da lažje in učinkoviteje strukturirate svoje formule.