Modul
Vsebina
Kazalo 🔎︎

# Obrazec

Vsebuje ukaze za omogočanje oblikovalnega načina obrazca, čarovnikov kontrolnikov in vstavljanje kontrolnikov obrazca v vaš besedilni dokument.

## Oblikovalni način

Omogoči ali onemogoči oblikovalni način obrazca.

## Čarovniki kontrolnikov

Omogoči ali onemogoči čarovnike kontrolnikov.

## Nalepka

S to ikono ustvarite polje za prikaz opisnega besedila. Polja z nalepkami so namenjena prikazu vnaprej določenega besedila in vanje ni mogoče vnašati drugega besedila.

## Polje z besedilom

Doda vnosno polje, kjer lahko vnesete in urejate besedilo.

## Potrditveno polje

Doda potrditveno polje, s katerim lahko aktivirate ali deaktivirate funkcijo.

## Izbirni gumb

Doda gumb z možnostmi, s katerim bo uporabnik lahko izbiral med več možnostmi. Združeni gumbi z možnostmi imajo zaporedni vrstni red aktiviranja. Navadno jih obkroža t.i. skupinsko polje. Če imate dve skupini gumbov z možnostmi, morate okviru skupine dodeliti zaporedno številko aktiviranja med zaporedno številko obeh skupin gumbov.

## Kombinirano polje

Doda kombinirano polje. Kombinirano polje je seznamsko polje, v katerega lahko uporabnik klikne in nato izbere vnos s seznama. Če želite, lahko vnose v seznamskem polju naredite »samo za branje«.

## Gumb

Doda ukazni gumb. Ukazni gumb lahko uporabite za izvršitev ukaza ob določenem dogodku, kot je npr. klik miške.

Če želite, lahko gumbu dodate besedilo ali sliko.

## Gumb z grafiko

Ustvari gumb, ki je prikazan kot podoba.Gumb za grafiko ima poleg grafične predstavitve enake lastnosti kot »navadni« gumb.

## Oblikovano polje

Doda polje z besedilom, kjer lahko določite oblikovanje vnesenega besedila, kot tudi njegove količinske omejitve.

## Dodatna polja

Na voljo so datumsko, časovno, številsko, valutno in vzorčno polje obrazca.

## Skupinsko polje

S to ikono ustvarite okvir, s katerim navidezno združite več kontrolnikov. Tako lahko npr. združite več potrditvenih polj ali polj z možnostmi v okvir.

## Grafični kontrolnik

Ustvari grafični kontrolnik. Uporablja se samo za dodajanje podob iz zbirke podatkov. V dokumentu z obrazcem dvokliknite enega izmed teh kontrolnikov, da odprete pogovorno okno Vstavi grafiko, da vstavite podobo. Obstaja tudi kontekstni meni (ne v oblikovalnem načinu) z ukazi za vstavljanje in brisanje podob.

Podobe iz zbirke podatkov se lahko prikažejo v obrazcu, nove podobe pa se lahko vstavijo v zbirko podatkov, če grafični kontrolnik ni zaščiten pred zapisovanjem. Kontrolnik se mora nanašati na polje zbirke podatkov vrste podobe. Zaradi tega vnesite podatkovno polje v okno lastnosti na strani zavihka Podatki.

## Izbor datoteke

Doda gumb, ki odpre pogovorno okno za izbor datoteke.

## Kontrolnik tabele

Ustvari kontrolnik tabele, da prikaže tabelo zbirke podatkov. Če ustvarite nov kontrolnik tabele, se pojavi Čarovnik za elemente tabele.

## Vrstica za krmarjenje

Ustvari vrstico za krmarjenje.

## Lastnosti kontrolnika

Odpre pogovorno okno za urejanje lastnosti izbranega kontrolnika.

## Lastnosti obrazca

V tem pogovornem oknu lahko med drugim nastavite vir podatkov in dogodke za celoten obrazec.

## Krmar po obrazcu

S to ikono odprete Krmarja po obrazcih. Prikazani bodo vsi obrazci in podobrazci v trenutnem dokumentu s svojimi kontrolniki.

## Zaporedje premikanja

Ko izberete obrazec, odprete pogovorno okno Zaporedje premikanja, kjer so določeni indeksi za označevanje kontrolnih polj pri premikanju s tabulatorko.

## Odpri v oblikovalnem načinu

S tem ukazom obrazce odprete v Oblikovalnem načinu, da jih lahko urejate.

## Samodejna pozornost na kontrolniku

Omogoči ali onemogoči samodejno pozornost na kontrolniku.