Modul
Vsebina
Kazalo 🔎︎

# Vstavljanje, urejanje in povezovanje okvirov besedila

Okvir besedila je hranilnik besedila in grafike, ki ga lahko namestite kjerkoli na strani. Okvir lahko uporabite tudi, če želite v besedilu uporabiti postavitev stolpca.

## Vstavljanje okvira besedila

1. Označite besedilo, v katerega želite vključiti okvir.

2. Izberite Vstavi – Okvir in kliknite V redu.

## Urejanje okvira besedila

- Če želite urediti vsebino okvira besedila, kliknite vanj in spreminjajte po želji.

- Če želite urediti okvir, ga kliknite z desnim gumbom in nato izberite možnost oblikovanja ali pa kliknite Okvir.

- Če želite spremeniti velikost okvira, kliknite njegov rob ali vogal in ga povlecite. Med vlečenjem držite pritisnjeno dvigalko, da se okvir sorazmerno veča ali manjša.

## Skrivanje besedila pred tiskanjem

Kateri koli okvir besedila lahko nastavite tako, da besedilo prikaže na zaslonu, vendar ga ni možno natisniti.

1. Označite okvir besedila (prikaže se osem kvadratkov).

2. Izberite Oblika – Okvir in predmet – Lastnosti, nato zavihek Možnosti

3. Pod področjem Lastnosti počistite potrditveno polje Natisni in kliknite V redu.

## Povezovanje okvirov besedila

Okvire besedila Writer-ja lahko povežete tako, da njihova vsebina samodejno poteka iz enega okvira v drugega.

1. Kliknite rob okvira, ki ga želite povezati. Na robovih se prikažejo kvadratki izbora.

2. V vrstici Okvir kliknite ikono Poveži okvire .

3. Kliknite okvir, ki ga želite povezati.

Okvire lahko povežete pod naslednjimi pogoji:

- Ciljni okvir je prazen.

- Ciljni okvir ni povezan z drugim okvirom.

- Izvorni in ciljni okvir se nahajata v istem odseku. Primer: ne morete povezati okvira glave z okvirom noge.

- Izvorni okvir nima naslednje povezave.

- Izvorni in ciljni okvir nista eden v drugem.

Ko izberete povezani okvir, se pokaže črta, ki povezuje okvire.

Funkcija Samodejno prilagodi velikost je na voljo le za zadnji okvir v verigi povezanih okvirov.

Podobne teme

Poudarjanje besedila

Uporaba okvira za sredinsko poravnavo besedila na strani

Vstavljanje celotnega dokumenta z besedilom

Uporaba orodnih vrstic