Modul
Vsebina
Kazalo 🔎︎

# Dodajanje črte za podpis v dokumente z besedilom

LibreOffice Writer lahko v dokument vstavi grafično polje, ki predstavlja črto za podpis.

Črta za podpis prikaže vodoravno črto, označbo mesta, ime, naziv in e-poštni naslov podpisnika.

Za dostop do tega ukaza ...

Izberite Vstavi – Črta za podpis.

## Ime

Vstavite ime podpisnika. Ime se prikaže v grafičnem polju črte za podpis.

## Naziv

Vnesite naziv podpisnika. Naziv se prikaže v grafičnem polju črte za podpis.

## E-naslov

Vnesite e-poštni naslov podpisnika. E-poštni naslov se ne prikaže v samem grafičnem polju črte za podpis, uporabi se za digitalni podpis.

## Podpisnik lahko komentira

Podpisniku omogoča, da ob podpisu v pogovornem oknu Podpiši črto za podpis vstavi komentar.

## Pokaži datum podpisa ob črti za podpis

Če potrdite to polje, se prikaže datum oz. čas, ko je bil dokument digitalno podpisan.

## Napotki za podpisnika

Vstavi napotke za podpisnika. Napotki se izpišejo v pogovornem oknu Podpiši črto za podpis v času podpisovanja.

Podobne teme

O digitalnih podpisih

Digitalno podpisovanje črte za podpis