Modul
Vsebina
Kazalo 🔎︎

# Krmar

Odpre Krmarja, s katerim lahko hitro skočite na druge prosojnice ali se pomikate med odprtimi datotekami.

Krmarja lahko zasidrate na rob svoje delovne površine.

Za dostop do tega ukaza ...

Izberite Pogled – Krmar

V vrstici Standardno kliknite

Krmar vključen/izključen

Če želite med urejanjem predstavitve odpreti Krmarja, pritisnete kombinacijo tipk krmilka+dvigalka+F5.

## Kazalec

Preklopi kazalec miške v pisalo, ki ga lahko uporabite za pisanje po prosojnici med samo projekcijo. Barve pisala ne morete spreminjati.

Kazalec

## Prva prosojnica

Skoči na prvo prosojnico v zaporedju projekcije.

Prva stran

## Prejšnja prosojnica

Med projekcijo se pomaknete eno prosojnico nazaj.

Prejšnja prosojnica

## Naslednja prosojnica

Med projekcijo se pomaknete eno prosojnico naprej.

Naslednja prosojnica

## Zadnja prosojnica

Skoči na zadnjo prosojnico v zaporedju projekcije.

Zadnja prosojnica

## Vlečni način

Povlecite in spustite prosojnice in poimenovane predmete na aktivno prosojnico. Vstavite lahko le prosojnice in poimenovane predmete iz shranjene datoteke. Predmete lahko vstavite le kot kopije.

Vstavi kot hiperpovezavo

Vstavi kot povezavo

Vstavi kot kopijo

### Vstavi kot hiperpovezavo

V aktivno prosojnico vstavi prosojnice kot hiperpovezave (URL).

### Vstavi kot povezavo

V aktivno prosojnico vstavi prosojnice kot povezave.

### Vstavi kot kopijo

Vstavi kopijo prosojnice ali imenovani predmet v aktivno prosojnico.

## Pokaži like

V podmeniju lahko izberete prikaz seznama vseh likov ali le poimenovanih likov. Uporabite povleci in spusti, da v seznamu prerazvrstite like. Ko usmerite pozornost na prosojnico in pritisnete tabulatorko, je izbran naslednji lik iz določenega zaporedja.

## Obstoječe prosojnice

Izpiše prosojnice, ki so na voljo. Prosojnica je aktivna, če nanjo dvakrat kliknete.

## Odpri dokumente

Izpiše datoteke LibreOffice, ki so na voljo. Izberite datoteko za prikaz njene vsebine, ki jo lahko vstavite.