Modul
Vsebina
Kazalo 🔎︎

# Končne opombe

Določi oblikovanje za končne opombe. Na voljo so možnosti oštevilčevanja končnih opomb in slogi, ki jih lahko uporabite.

Za dostop do tega ukaza ...

Izberite Orodja – Sprotne in končne opombe, nato zavihek Končne opombe

## Samodejno oštevilčevanje

Izberite slog oštevilčevanja, ki ga želite uporabiti za sprotne in končne opombe.

Izbor | Opis
A, B, C | Velike črke
a, b, c | Male črke
I, II, III | Rimske številke (velike)
i, ii, iii | Rimske številke (male)
1, 2, 3 | Arabske številke
A, .., AA, .., AAA, ... | Abecedno oštevilčevanje z velikimi črkami. Po 25-ih vnosih se oštevilčevanje ponovno začne z »AA«.
a, .., aa, .., aaa, ... | Abecedno oštevilčevanje z malimi črkami. Po 25-ih vnosih se oštevilčevanje ponovno začne z »aa«.

### Začni z

Vnesite številko za prvo končno opombo v dokumentu. To je uporabno, če želite, da oštevilčevanje končnih opomb zajema več kot en dokument.

### Pred

Vnesite besedilo, ki ga želite prikazati pred številko končne opombe. Npr. vnesite »re: «, da se prikaže »re: 1«.

### Za

Vnesite besedilo, ki ga želite prikazati za številko končne opombe. Npr. vnesite »)«, da se prikaže »1)«.

## Slogi

Če želite zagotoviti enoten videz končnih opomb v dokumentu, jim dodelite slog odstavka.

### Odstavek

Izberite slog odstavka za besedilo končnih opomb.

### Stran

Izberite slog strani, ki ga želite uporabiti za končne opombe.

## Znakovni slogi

Sloge lahko dodelite sidrom in besedilu končnih opomb. Lahko uporabite vnaprej določene sloge končnih opomb ali pa drugačne sloge.

### Področje besedila

Izberite znakovni slog, ki ga želite uporabiti za sidra končnih opomb na področju besedila svojega dokumenta.

### Področje končne opombe

Izberite znakovni slog, ki ga želite uporabiti za številke končnih opomb na področju končnih opomb.