Modul
Vsebina
Kazalo 🔎︎

# Internet

Za urejanje hiperpovezav z naslovi WWW ali FTP uporabite stran Internet pogovornega okna Hiperpovezava.

Za dostop do tega ukaza ...

Kliknite ikono Hiperpovezava v vrstici Standardno, nato kliknite Internet

Izberite Vstavi – Hiperpovezava

Polja za prijavno ime, geslo in anonimnega uporabnika so na voljo le za naslove FTP.

## Vrsta hiperpovezave

### Splet

Ustvari hiperpovezavo http.

### FTP

Ustvari hiperpovezavo FTP.

### URL

Vnesite URL datoteke, ki jo želite odpreti s klikom hiperpovezave. Če ne navedete ciljnega okvira, se datoteka odpre v trenutnem dokumentu ali okviru.

### Prijavno ime

Določi vaše prijavno ime, če delate z naslovi FTP.

### Geslo

Določi vaše geslo, če delate z naslovi FTP.

### Anonimni uporabnik

Dovoli vam, da se prijavite na naslov FTP kot anonimni uporabnik.

## Dodatne nastavitve

### Okvir

Vnesite ime okvira, v katerem želite, da se odpre povezana datoteka, ali izberite vnaprej določen okvir iz seznama. Če pustite to polje prazno, se bo povezana datoteka odprla v trenutnem oknu brskalnika.

### Obrazec

Določi, ali je hiperpovezava vstavljena kot besedilo ali kot gumb.

### Dogodki

Odpre pogovorno okno Dodeli makro, kjer lahko dogodkom, kot so »miška preko predmeta« ali »sproži hiperpovezavo«, dodelite njihove lastne programske kode.

### Besedilo

Določi vidno besedilo ali napis gumba za hiperpovezavo.

### Ime

Vnesite ime hiperpovezave. LibreOffice vstavi značko NAME v hiperpovezavo.