Modul
Vsebina
Kazalo 🔎︎

# Izbor jezika dokumenta

Skupaj z jezikom, ki ga boste izbrali, se bo vključil tudi slovar, ki bo glede na jezik uporabil črkovalnik, tezaver, deljenje besed, oznake za decimalna mesta in tisočice ter privzeto obliko denarne valute.

- Izbrani jezik velja za celoten dokument.

- Znotraj dokumenta lahko za vsak slog odstavka uporabite drug jezik. Ta ukaz ima prioriteto pred jezikom celotnega dokumenta.

- Jezik lahko določite za izbrane dele besedila v odstavku, in sicer tako, da spremenite obliko ali pa določite slog znakov. Ta ukaz ima prioriteto pred slogom odstavka in jezikom dokumenta.

## Izbor jezika za celoten dokument

1. Izberite LibreOffice – Nastavitve Orodja – Možnosti
   . Pojdite na Nastavitve jezika – Jeziki.

2. Pod Privzeti jeziki za dokumente izberite jezik dokumenta za vse nove dokumente. Če označite Samo za trenutni dokument, bo vaša izbira veljala samo za dokument, ki je trenutno odprt. Pogovorno okno zaprite s klikom na V redu.

## Izbor jezika za slog odstavka

1. Kazalko postavite na odstavek, ki mu želite spremeniti slog.

2. Odprite vsebinski meni in izberite Uredi slog odstavka. To odpre pogovorno okno Slog odstavka.

3. Izberite zavihek Pisava.

4. Izberite Jezik in kliknite V redu.

   Za vse odstavke, ki jih boste oblikovali s slogom tega odstavka, bo veljal izbrani jezik.

## Uporaba jezika neposredno na izbranem besedilu

1. Izberite besedilo, ki ga želite spremeniti.

2. Izberite Oblika – Znak. To odpre pogovorno okno Znak.

3. Izberite zavihek Pisava.

4. Izberite Jezik in kliknite V redu.

V LibreOffice Calc, izberite Oblika – Celica in sledite navodilom.

## Izbor jezika za slog znakov

1. Odprite okno Slogi in kliknite ikono Znakovni slogi.

2. Kliknite ime sloga znaka, za katerega želite uporabiti drug jezik.

3. Potem odprite vsebinski meni v oknu Slogi in izberite Spremeni. To odpre pogovorno okno Znakovni slog.

4. Izberite zavihek Pisava.

5. Izberite Jezik in kliknite V redu.

   Zdaj lahko slog uporabite za izbrano besedilo.

## Dodajanje podpore za druge jezike

1. Slovarji so na voljo in se tudi namestijo kot razširitve. Izberite Orodja – Jezik – Dodatni slovarji s spleta in v vašem privzetem spletnem brskalniku se odpre stran s slovarji.

2. Na seznamu z opisi izberite slovar. V opisu kliknite naslov slovarja, ki ga želite imeti.

3. Na naslednji strani kliknite ikono Get It! (Vzemi!) in prenos slovarske razširitve se začne. Zapomnite si ime mape, v katero vaš brskalnik shrani preneseno datoteko. Po želji prenesite dodatne slovarje.

4. Prenesene razširitve namestite tako, da v LibreOffice izberete Orodja – Upravitelj razširitev in kliknete Dodaj.

5. Ko ste končali z nameščanjem razširitev, zaprite programe LibreOffice (zaprite tudi Hitri zaganjalnik, če je vključen) in jih ponovno poženite.

## Nastavljanje jezika uporabniškega vmesnika

Običajna namestitev LibreOffice vsebuje uporabniški vmesnik v jeziku izbranega paketa.

Večina uporabnikov prenese ameriško angleško različico, ki vsebuje angleške menijske ukaze in angleško pomoč. Če želite drug jezik za menije (in za pomoč, če je v tem jeziku na voljo), spremenite jezik uporabniškega vmesnika na sledeč način.

1. Izberite LibreOffice – Nastavitve Orodja – Možnosti
   – Nastavitve jezika – Jeziki.

2. Izberite drug jezik za uporabniški vmesnik v seznamskem polju »Uporabniški vmesnik«.

3. Kliknite V redu in ponovno zaženite LibreOffice.

4. Če seznamsko polje ne navaja jezika, ki ga želite, si oglejte »Dodajanje jezikov za uporabniški vmesnik«.

## Dodajanje jezikov za uporabniški vmesnik

1. Zaprite programe LibreOffice (zaprite tudi Hitri zaganjalnik, če je vključen).

2. Zaženite namestitveni program LibreOffice, izberite Spremeni, nato v skupini Dodatni jeziki uporabniškega vmesnika izberite jezik, ki ga želite namestiti.

Če uporabljate pakete LibreOffice, ki jih vzdržuje vaša distribucija Linuxa, sledite spodnjim korakom.

1. Zaprite programe LibreOffice (zaprite tudi Hitri zaganjalnik, če je vključen).

2. Odprite svojega priljubljenega upravljalnika paketov, poiščite jezikovne pakete LibreOffice in namestite jezike, ki jih želite uporabljati.

Če ste prenesli pakete LibreOffice z glavnega spletnega mesta LibreOffice, sledite spodnjim korakom.

1. Odprite spletni brskalnik in vnesite povezavo http://sl.libreoffice.org/prenosi/

2. Izberite in prenesite pravi jezikovni paket za svojo različico LibreOffice.

3. Zaprite programe LibreOffice (zaprite tudi Hitri zaganjalnik, če je vključen).

4. Namestite jezikovni paket. Razpakirajte datoteko tar.gz in namestite pakete v skladu z običajno prakso za vašo vrsto sistema.

1. Odprite spletni brskalnik in vnesite povezavo http://sl.libreoffice.org/prenosi/

2. Izberite in prenesite pravi jezikovni paket za svojo različico LibreOffice.

3. Zaprite programe LibreOffice (zaprite tudi Hitri zaganjalnik, če je vključen).

4. Namestite jezikovni paket z dvoklikom datoteke dmg.

Podobne teme

LibreOffice – Nastavitve Orodja – Možnosti
– Nastavitve jezika – Jeziki

Oblika – Znak – Pisava