Modul
Vsebina
Kazalo 🔎︎

# Orodja

Vsebuje orodja za preverjanje črkovanja, galerijo oblikovanih predmetov, ki jih lahko vstavite v dokument, kot tudi orodja za prilagajanje menijev ter nastavljanje možnosti programa.

## Preverjanje črkovanja

Ročno preveri črkovanje.

## Jezik

Odpre podmeni, kjer lahko izberete z jeziki povezane ukaze.

## Štetje besed

Prešteje besede in znake s presledki ali brez njih v trenutnem izboru ter v celotnem dokumentu. Števec se posodablja med urejanjem in spreminjanjem izbora.

## Oštevilčevanje poglavij

Določi obliko številk in hierarhijo za oštevilčevanje poglavij v trenutnem dokumentu.

## Oštevilčevanje vrstic

V trenutnem dokumentu doda ali odstrani in oblikuje številke vrstic. Če želite odstavek izključiti iz oštevilčevanja vrstic, kliknite v odstavek, izberite Oblika – Odstavek, kliknite zavihek Oštevilčevanje in nato počistite potrditveno polje Vključi ta odstavek v oštevilčevanje vrstic.

## Sprotne opombe

Določi nastavitve prikaza za sprotne in končne opombe.

## Bibliografska zbirka podatkov

Vstavite, izbrišite, uredite in organizirajte zapise v bibliografski zbirki podatkov.

## Čarovnik za spajanje dokumentov

Zažene čarovnika za spajanje dokumentov za tvorbo tipskih pisem ali pošiljanje e-poštnih sporočil več prejemnikom.

## Razvrsti

Izbrane odstavke ali vrstice tabel razvrsti po abecedi ali po številčnem vrstnem redu. Določite lahko največ tri ključe razvrščanja ali pa kombinirate alfanumerične in numerične ključe razvrščanja.

## Izračunaj

Izbrano formulo izračuna, rezultat pa kopira v odložišče.

## Posodobi

Posodobi predmete v trenutnem dokumentu, ki imajo dinamično vsebino, tako kot polja in kazala.

## Predvajalnik

Odpre okno Predvajalnik, kjer lahko predvajate filmske in zvočne datoteke ter jih vstavljate v trenutni dokument.

## Makri

Sami lahko snemate ali organizirate in urejate makre.

## Upravitelj razširitev

Upravitelj razširitev doda, odstrani, onemogoči, omogoči ali posodobi razširitve za LibreOffice.

## Nastavitve filtra XML

Odpre pogovorno okno Nastavitve filtra XML, v katerem lahko ustvarite, uredite, izbrišete in preizkusite filtre, namenjene uvažanju in izvažanju datotek XML.

## Možnosti samopopravkov

Nastavijo se možnosti za samodejno zamenjevanje besedila med tipkanjem.

## Samobesedilo

Ustvari, uredi ali vstavi samobesedilo. Shranite lahko oblikovano besedilo, besedila z grafiko, tabele in polja kot samobesedilo. Za hitro vstavitev samobesedila v dokument vtipkajte bližnjico za samobesedilo in nato pritisnite F3.

## Prilagodi

Dogodkom prilagodi menije, kontekstne menije, tipke za bližnjico, orodne vrstice in dodelitve makra dogodkom LibreOffice.

## Možnosti

Ta ukaz odpre pogovorno okno za prilagajanje programa po meri.