Modul
Vsebina
Kazalo 🔎︎

# Personifikacija

Svojo namestitev LibreOffice lahko prilagodite svojim željam z istimi temami, ki so na voljo za brskalnik Mozilla Firefox. Izbrana tema bo kot ozadje prikazana v menijski vrstici ter sidranih orodnih vrsticah v vrhnjem in spodnjem delu okna.

Teme Mozilla Firefox so na voljo na spletišču Mozilla na naslednjem naslovu: https://addons.mozilla.org/sl/firefox/themes/.

LibreOffice podpira vse teme, ki so združljive z Mozilla Firefox. Kljub temu pa nekatere teme ne zagotavljajo vizualno dobrih rezultatov. Če je npr. slika preveč načičkana, lahko poslabša berljivost menijev in ikon.

Za dostop do tega ukaza ...

Izberite LibreOffice – Nastavitve Orodja – Možnosti
– LibreOffice – Personifikacija.

## Teme Firefox:

Na voljo imate naslednje možnosti:

### Privzeti videz, ne uporabi tem

Ozadje orodnih vrstic povzame nastavitve ozadja za okna vašega namizja. V LibreOffice je to privzeta nastavitev.

### Privzeto nameščena tema (če je na voljo)

Prikaže sistemsko temo, če je na voljo. Skrbnik vašega sistema je ob namestitvi LibreOffice morda dodal globalno (sistemsko) temo. Ta možnost jo bo prikazala.

### Lastna tema

S to možnostjo odprete pogovorno okno Izbor teme Firefox, kjer izberete temo po svojem okusu.

## Pogovorno okno Izbor teme Firefox

To pogovorno okno omogoča namestitev določene teme in pregled drugih vznemirljivih tem s spletišča tem Mozilla Firefox.

### Iskanje po meri

Vnesite ali prilepite URL strani teme. Če ne poznate URL, s spletnim brskalnikom obiščite spletno stran teme in kopirajte v vrstici krmarjenja prikazani URL. Nato ga prilepite v polje z besedilom pogovornega okna. Kliknite gumb Išči, da jo prenesete in namestite v LibreOffice.

### Predlagane teme po kategorijah

Pokaže naključnih devetih tem glede na kategorije, prikazane v obliki gumbov.

Kliknite enega od petih gumbov, da se v spodnjem slikovnem področju prikaže naključen izbor devetih tem iz kategorije, ki jo označuje gumb.

Eno od prikazanih tem izberete tako, da kliknete njeno sliko in pritisnete V redu.

Ker se teme prenesejo s spletišča tem Mozilla Firefox, je potrebno počakati nekaj časa, da se zapolni vseh devet slik tem.