Modul
Vsebina
Kazalo 🔎︎

# Razveljavitev neposrednega oblikovanja za dokument

V nekaj korakih lahko razveljavite oblikovanje, ki ga niso naredili slogi.

## Neposredno oblikovanje in oblikovanje s slogi

Če oblikujete dokument brez slogov, to imenujemo »neposredno« oblikovanje. To pomeni spreminjanje besedila ali drugih predmetov, kot so okviri ali tabele, z neposredno uporabo različnih atributov. Oblikovanje se nanaša le na izbrano področje in vsako spremembo je potrebno narediti posebej. Nasprotno pa se slogi ne vnašajo neposredno v besedilo, ampak jih najprej določite v oknu Slogi in šele nato uporabite v dokumentu. Ena od prednosti je, da se, ko spremenite slog, vsi deli dokumenta, za katere velja ta slog, spremenijo istočasno.

Neposredno oblikovanje lahko odstranite iz svojega dokumenta z izbiro celotnega besedila s pomočjo kombinacije tipk Cmd krmilka
+A, nato pa izberete Oblika – Počisti neposredno oblikovanje.

## Odstranjevanje celotnega neposrednega oblikovanja v dokumentu LibreOffice Writer

1. Pritisnite krmilka+A, da izberete celotno besedilo.

2. Izberite Oblika – Počisti neposredno oblikovanje.

## Odstranjevanje celotnega neposrednega oblikovanja v preglednici LibreOffice Calc

1. Medtem ko držite pritisnjeno dvigalko, kliknite prvi in nato zadnji zavihek delovnega lista, da izberete vse delovne liste.

2. Pritisnite krmilka+A, da izberete celotno besedilo.

3. Izberite Oblika – Počisti neposredno oblikovanje.

## Odstranjevanje celotnega neposrednega oblikovanja v predstavitvi LibreOffice

1. Kliknite zavihek Oris, da odprete pogled orisa.

2. Pritisnite krmilka+A, da izberete celotno besedilo.

3. Izberite Oblika – Počisti neposredno oblikovanje.