Modul
Vsebina
Kazalo 🔎︎

# Oštevilčevanje in slogi oštevilčevanja

Oštevilčevanje v odstavku lahko dodelite ročno ali pa s slogom odstavka.

## Ročna uveljavitev oštevilčevanja

Za ročno dodelitev oštevilčevanja kliknite v odstavek in nato še ikono Oštevilčevanje vključeno/izključeno v vrstici Oblikovanje.

Ročnega oštevilčevanja ne morete uporabiti v odstavkih, ki so v oknu Slogi našteti pod »Posebnimi slogi«.

- Ko pritisnete vnašalko v označenem ali oštevilčenem seznamu, LibreOffice samodejno oštevilči naslednji odstavek. Če želite odstraniti oštevilčevanje ali označevanje v novem odstavku, še enkrat pritisnite vnašalko.

- Za spremembo hierarhične ravni oznak na seznamu kliknite pred odstavek in pritisnite tabulatorko.

- Če želite spremeniti obliko označevanja ali oštevilčevanja trenutnega odstavka, označite znak ali besedo v odstavku, nato izberite Oblika – Označevanje in oštevilčevanje in kliknite novo obliko.

- Če želite spremeniti obliko označevanja ali oštevilčevanja v vseh odstavkih na seznamu, postavite kazalko v seznam, nato izberite Oblika – Označevanje in oštevilčevanje in kliknite novo obliko.

- Če želite uporabiti enako oblike označevanja ali oštevilčevanja v vseh odstavkih na seznamu, označite vse odstavke, nato izberite Oblika – Označevanje in oštevilčevanje in kliknite obliko.

Uporabite lahko tudi ukaze v orodni vrstici Označevanje in oštevilčevanje za urejanje označenih ali oštevilčenih seznamov. Za spremembo oblike označevanja ali oštevilčevanja kliknite ikono Označevanje in oštevilčevanje.

## Uporaba oštevilčevanja s slogom odstavka

Slogi odstavka imajo večji nadzor nad oštevilčevanjem, ki ga uporabite v dokumentu. Ko spremenite obliko oštevilčevanja sloga, se samodejno posodobijo vsi odstavki, ki uporabljajo ta slog.

1. Izberite Pogled – Slogi in kliknite ikono Slogi odstavka.

2. Z desnim gumbom kliknite slog, v katerem želite uporabiti oštevilčevanje, nato pa kliknite Spremeni.

3. Kliknite zavihek Oris in oštevilčevanje.

4. V polju Slog oštevilčevanja izberite želeno vrsto oštevilčevanja.

5. Kliknite V redu.

6. Uporabite slog v odstavkih, katerim želite dodati oštevilčevanje.

Podobne teme

Dodajanje oznak

Dodajanje oštevilčevanja

Izklop označevanja in oštevilčevanja za posamezne odstavke

Združevanje oštevilčenih seznamov

Uporaba napisov

Določanje obsega števil

Spreminjanje oštevilčevanja v oštevilčenem seznamu

Ustvarjanje oštevilčenega ali označenega seznama med vnašanjem