Modul
Vsebina
Kazalo 🔎︎

# Vrstica Tabela

Vrstica Tabela vsebuje funkcije, ki jih potrebujete za delo s tabelami. Pojavi se, ko premaknete kazalko v tabelo.

## Tabela

Vstavi novo tabelo na trenutno prosojnico ali stran.

Tabela

## Slog črte

Kliknite to ikono, da se odpre orodna vrstica Slog črte, kjer lahko spreminjate slog črte obrobe.

Slog črte

## Barva obrobe

Kliknite ikono Barva črte (obrobne), da se odpre orodna vrstica Barva obrobe, ki vam omogoča spreminjanje barve obrobe predmeta.

Barva črte (obrobne)

## Obrobe

Kliknite ikono Obrobe, da se odpre orodna vrstica Obrobe, kjer lahko spreminjate obrobo območja lista ali predmeta.

Obrobe

## Slog območja / Polnilo

Izberite vrsto polnila, ki ga želite uveljaviti za izbrani risani predmet.

## Spoji celice

Spoji vsebino izbranih celic tabele v eno samo celico.

Spoji celice

## Razdeli celice

Celico oz. skupino celic navpično ali vodoravno razdeli na vneseno število celic.

Razdeli celice

## Optimiziraj velikost

Odpre plavajočo orodno vrstico z različnimi funkcijami za optimizacijo vrstic in stolpcev v tabeli.

Optimiziraj velikost

## Zgoraj

Poravna vsebino celice na zgornji rob celice.

## Sredina (navpično)

Osredini vsebino celice med zgornjim in spodnjim robom celice.

## Spodaj

Poravna vsebino celice na spodnji rob celice.

## Vstavi vrstice

Vstavi eno ali več vrstic v tabelo pod izbranim. Vstavite lahko več kot eno vrstico, če odprete pogovorno okno (izberite Tabela – Vstavi – Vrstice) ali če izberete več kot eno vrstico, preden kliknete ikono. Druga metoda vstavi vrstice enake višine kot izbrane vrstice.

Vstavi vrstico

## Vstavi stolpec

Vstavi enega ali več stolpcev v tabelo pod izborom. Vstavite lahko več stolpcev naenkrat, če odprete pogovorno okno (izberite Tabela – Vstavi – Stolpci) ali izberete več stolpcev, preden kliknete ikono. Če uporabite slednjo metodo, bodo imeli vstavljeni stolpci enako relativno širino kot izbrani stolpci.

Vstavi stolpec

## Izbriši vrstico

Iz tabele izbriše izbrane vrstice.

Izbriši vrstico

## Izbriši stolpec

Iz tabele izbriše izbrane stolpce.

Izbriši stolpec

## Oblikovanje tabele

Odpre pogovorno okno Oblikovanje tabele. Če želite tabelo oblikovati, dvokliknite predogled.

Oblikovanje tabele

## Lastnosti tabele

Določa lastnosti izbrane tabele, npr. pisave, učinke pisave, obrobe in ozadje.