Modul
Vsebina
Kazalo 🔎︎

# Ustvarjanje diagrama poteka

### Kako ustvarite diagram poteka:

1. Izberite orodje z orodne vrstice Diagram poteka v vrstici Risba.

2. Na prosojnico povlecite obliko.

3. Za dodajanje več oblik ponovite zadnje korake.

4. Odprite orodno vrstico Konektorji v vrstici Risba in izberite črto konektorja.

5. Premaknite kazalec na rob oblike, tako da se pojavijo povezovalna mesta.

6. Kliknite povezovalno mesto, povlecite do povezovalnega mesta na drugi obliki, nato sprostite miškin gumb.

7. Za dodajanje več konektorjev ponovite zadnje korake.

Tako ste dobili osnovni oris za svoj diagram poteka.

### Za dodajanje besedila v diagram poteka

Naredite nekaj od naslednjega:

- Dvokliknite obliko in vnesite ali prilepite besedilo.

- Kliknite ikono Besedilo v vrstici Risba in povlecite besedilni predmet prek oblike. Vtipkajte ali prilepite besedilo v besedilni predmet.

### Za dodajanje barvnega polnila obliki:

1. Izberite obliko in nato izbiro Oblika – Področje.

2. Izberite Barva, nato kliknite barvo na seznamu.

### Za dodajanje točk s sklici na druge prosojnice:

Predmetom na prosojnici lahko dodelite interakcije.

1. Izberite predmet, nato izberite Projekcija – Interakcija.

2. V pogovornem oknu izberite interakcijo. Izberite npr. pomik na naslednjo prosojnico, ko uporabnik klikne predmet.

Podobne teme

Konektorji

Točke lepljenja