Modul
Vsebina
Kazalo 🔎︎

# Uporaba zloženke

Zloženka je nova oblika prikazovanja ukaznih ikon za hitrejšo uporabo.

Ta funkcija je v fazi preskušanja in lahko povzroči težave ali nepričakovano vedenje programske opreme. Če jo želite kljub temu omogočiti, izberite LibreOffice – Nastavitve Orodja – Možnosti
– LibreOffice – Napredno in potrdite polje Omogoči poskusne funkcionalnosti.

V LibreOffice so ukazi privzeto razporejeni v skupine v kaskadnih menijih in v orodnih vrsticah z ikonami.

Zloženka prikazuje drugačen način organiziranja kontrolnikov in ikon, kot je zbirka ravnih vrstic ikon, saj prikazuje kontekstualne skupine ukazov in vsebin.

Z zloženko so pogosto uporabljeni ukazi združeni v razporeditev, s katero so hitreje dostopni, saj ne zahtevajo dolgotrajnega krmarjenja po menijih in iskanja ukaznih ikon v orodnih vrsticah.

Zloženka je na voljo v modulih Writer, Calc in Impress. Uporabniški vmesnik ponuja zdaj več različnih postavitev. Dva vnosa v meniju Pogled nadzirata zloženko: Postavitev orodne vrstice in Zloženka.

Za dostop do tega ukaza ...

Izberite Pogled – Postavitev orodne vrstice – Zloženka.

## Postavitve uporabniškega vmesnika

Vnos Postavitev orodne vrstice določa, kateri elementi uporabniškega vmesnika so vidni. Postavitve na voljo so:

- Privzeto – klasični način z dvema vidnima orodnima vrsticama – standardno in oblikovalno. Stranska vrstica je delno strnjena in prikazuje le zavihke.

- Enojna orodna vrstica – ena orodna vrstica z vsemi najpogosteje uporabljenimi funkcijami. Stranska vrstica je strnjena.

- Stranska vrstica – stranska vrstica je povsem razprta in prikazana je le ena orodna vrstica – orodna vrstica Oblikovanje.

- Zloženka – vse orodne vrstice in stranska vrstica so skrite in na vrhu je vidna zloženka. Menijski ukaz Pogled – Zloženka je aktiven le v tem načinu in uporabnik lahko nato izbere postavitev zloženke.

Če uporabnik aktivira dodatne orodne vrstice, se shranijo v uporabniškem profilu. Tako se ob povratku v način zloženke vse poprej vidne orodne vrstice znova prikažejo.

## Načini zloženke na voljo

- V zavihkih – v tem načinu je vrstica razdeljena na zavihke, vsak prikaže nabor ikon, razporejenih v skupine glede na kontekst. Kontekst se lahko tudi spremeni glede na izbrani predmet v dokumentu, npr. tabelo ali sliko.

V načinu zavihkov je menijska vrstica privzeto skrita. Za prikaz menijske vrstice izberite ikono »≡« v levem zgornjem delu okna in izberite Menijska vrstica.

- Skupine iz konteksta – zloženka je razdeljena na štiri skupine. Skupine Datoteka, Odložišče in Oblika so fiksne. Vsebina skupine Vstavi se zamenja z ukazi, ki so odvisni od narave izbranega predmeta v dokumentu, kot je tabela, slika ali predmet OLE.

- Posamično iz konteksta – prikaže enojno sredinsko poravnano orodno vrstico z vsebino, odvisno od konteksta oz. trenutne vsebine delovne površine.

Velikost ikon v zloženki je prilagodljiva v seznamskem polju Orodja – Možnosti – LibreOffice – Pogled – Zloženka.

Zloženke ni mogoče prilagoditi.

Trenutna izvedba zloženke (LibreOffice 6.1) je skupna modulom paketa Writer, Calc in Impress. Sprememba zloženke v enem modulu vpliva na zloženko v vseh drugih modulih.

Podobne teme

Orodne vrstice