Modul
Vsebina
Kazalo 🔎︎

# Izvoz v HTML – Stran 3

Določa vrsto grafike in ločljivost ciljnega zaslona.

Za dostop do tega ukaza ...

Meni LibreOffice Draw/LibreOffice Impress Datoteka – Izvozi, izberite vrsto datoteke HTML, stran 3 čarovnika

## Shrani slike kot

Določa obliko zapisa slike. Določite lahko tudi vrednost stiskanja pri izvozu.

### PNG – Portable Network Graphics

Datoteke so izvožene kot datoteke PNG. Te so stisnjene brez izgube podatkov in lahko vsebujejo več kot 256 barv.

### GIF – Graphics Interchange Format

Datoteke so izvožene kot datoteke GIF. Te so stisnjene brez izgube podatkov in imajo največ 256 barv.

### JPG – Stisnjena vrsta zapisa

Datoteke so izvožene kot datoteke JPEG. Te so stisnjene (stopnjo stisnjenosti je mogoče nastaviti) in lahko vsebujejo več kot 256 barv.

### Kakovost

Določa faktor stisnjenosti slike JPEG. Vrednost 100 % ponuja najboljšo kakovost ob večjem obsegu podatkov. Faktor 25 % ustvari majhne datoteke s nižjo kakovostjo slike.

## Ločljivost zaslona

Določa ločljivost ciljnega zaslona. Glede na izbrano ločljivost bo slika prikazana pomanjšano. Zmanjšate jo lahko na največ 80 % izvirne velikosti.

### Nizka ločljivost (640x480 slik. točk)

Izberite nizko ločljivost, da obdržite majhno velikost datoteke, tudi pri predstavitvi z veliko prosojnicami.

### Srednja ločljivost (800x600 slik. točk)

Izberite srednjo ločljivost za srednje velike predstavitve.

### Visoka ločljivost (1024x768 slik. točk)

Izberite visoko ločljivost za visoko kakovostne predstavitve.

## Izvozi

### Izvozi zvok pri menjavi prosojnice

Določa, da se izvozijo tudi datoteke z zvokom, ki so določene kot učinek pri prehodu prosojnic.